jkorsvik/nowiki_second_scrape_merged huggingface dataset:
Paul Augustin Aïzpiri

Paul Augustin Aïzpiri (født 14. mai 1919, død 22. januar 2016) er en av etterkrigstidens mest anerkjente franske billedkunstnere. 
Aizpiris kunst er i stor grad preget av ekspresjonistiske og kubistiske elementer. Motivene har ofte vært blomstervaser og klovneportretter, men han har også hentet motiver fra det mer typiske franske, blant annet middelhavsbyene. Kunsten hans er ofte preget av en særegen fargebruk, noe som gjør bildene hans lett gjenkjennelige. Aïzpiri har et eget museum i Japan. 


== Priser ==
1949: Prix Corsica
1951: Prix Nationale


== Referanser ==
Ulrich Wehling

Ulrich Wehling (født 8. juli 1952 i Halle) er en tysk tidligere kombinertløper. Han representerte DDR.
Wehling var den dominerende kombinertløperen på 1970-tallet. Som eneste kombinertløper klarte han kunststykket å vinne tre OL-gull på rad: 1972 (Sapporo), 1976 (Innsbruck) og 1980 (Lake Placid).
Ulrich Wehling ble tildelt Holmenkollmedaljen i 1976 og han var fra 1982 generalsekretær i DDRs skiforbund. Han har siden 1992 vært sportsdirektør for kombinert i FIS (verdensskiforbundet). Han bor i Sveits.


== OL-medaljer ==
1972  Sapporo –  Gull i kombinert
1976  Innsbruck–  Gull i kombinert
1980  Lake Placid–  Gull i kombinert


== V M-medaljer ==
1974  Falun –  Gull i kombinert
1978  Lahtis –  Bronse i kombinert


== Se også ==
Liste over mestvinnende vinterolympiere


== Referanser ==


== Eksterne lenker ==
(de) Ulrich Wehling – Munzinger Sportsarchiv 
(en) Ulrich Wehling – Olympedia 
(en) Ulrich Wehling – Sports-Reference (OL-resultater – arkivert) 
(en) Ulrich Wehling – FIS (kombinert)
Georg Thoma

Georg Thoma (født 20. august 1937 i Hinterzarten) er en tysk tidligere kombinertløper og skihopper. Under OL 1960 i Squaw Valley ble han olympisk mester i kombinert. Han tok bronse under lekene i Innsbruck fire år senere. I 1966 ble han verdensmester i kombinert i Oslo.
Thomas styrke i kombinert var hoppingen. Han ble tre ganger tysk mester i skihopping (1960, 1961 og 1963). I 1964 ble han tildelt Holmenkollmedaljen.
Som spesialhopper deltok han i den tysk-østerrikske hoppuka mellom 1956 og 1966. Han vant ett renn, i Garmisch-Partenkirchen 1. januar 1962, og ble tre ganger blant de ti beste sammenlagt. Han ble nummer 6 i 1962/63, 7 i 1959/60 og 8 i 1956/57. Han ble nummer 27 i VM i Lahtis i 1958, den eneste gangen han deltok i spesielt hopp i VM.
Georg Thoma er onkel til hopperen Dieter Thoma, som blant annet har vunnet hoppuka og blitt verdensmester i skiflyging.


== Referanser ==


== Kilder ==
(en) Georg Thoma – Profil og resultatoversikt hos FIS (kombinert, ikke fullstendig)
(en) Georg Thoma – Profil og resultatoversikt hos FIS (skihopping, ikke fullstendig)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(de) Georg Thoma – Munzinger Sportsarchiv 
(en) Georg Thoma – Olympics.com 
(en) Georg Thoma – Olympic.org 
(en) Georg Thoma – Olympedia 
(en) Georg Thoma – Sports-Reference (OL-resultater – arkivert) 
(en) Georg Thoma – FIS (kombinert) 
(en) Georg Thoma – FIS (skihopping)
Nicky Byrne

Nicholas Bernard James Adam Byrne (født 9. oktober 1978 i Dublin i Irland), kjent som Nicky Byrne, er det eldste medlemmet i den irske guttegruppen Westlife. Han er gift med Georgina Ahern, datteren til den tidligere irske statsministeren Bertie Ahern. Byrne hadde en lysende fotballkarriere både hjemme i Irland og senere i toppklubben Leeds United AFC i England. Men han savnet familien og kjæresten, og i 1997 terminerte Byrnes daværende manager Leeds-kontrakten. Tilbake på Irland begynte han å drive med sang, og etter prøvesynging ble han plukket ut til å være med i Westlife, en av de mest suksessrike guttegruppene gjennom historien.Siden 2010 har Byrne hatt en omfattende karriere som programleder på tv og radio. I 2012 deltok han i tiende sesong av Strictly Come Dancing på BBC One. I 2016 senere valgte kringkasteren RTÉ Byrne til å representere Irland i Eurovision Song Contest i Stockholm. Han deltok i semifinale 2 med låten «Sunlight», men endte som nummer 15 og kvalifiserte seg ikke til finalen 14. mai 2016.


== Privatliv ==
5. november 2006 offentliggjorde en talsperson at ekteparet Byrne skulle bli foreldre sommeren 2007. Da Westlife var i Nederland i desember 2006, avslørte Byrne i et tv-intervju at han og kona skulle ha tvillinger. Fødselen var ventet å skje i slutten av mai eller begynnelsen av juni, men allerede 20. april 2007 klokken 10.55 norsk tid, fødte Georgina Ahern to gutter på et sykehus i Dublin. Barna fikk navnene Rocco Bertie og Jay Nick.


== Referanser ==


== Eksterne lenker ==
Offisielt nettsted 
(en) Nicky Byrne – kategori av bilder, video eller lyd på Commons 
(en) Nicky Byrne på Internet Movie Database 
(en) Nicky Byrne hos The Movie Database 
(en) Nicky Byrne på Discogs 
(en) Nicky Byrne på MusicBrainz 
(en) Nicky Byrne på Spotify 
(en) Nicky Byrne på Last.fm 
(en) Nicky Byrne på Genius — sangtekster 
(en) Nicky Byrne på AllMusic 
Nicky Byrne på Twitter 
Nicky Byrne på Twitter 
Nicky Byrne på Facebook 
Nicky Byrne på Instagram
Tallahassee

For musikkalbumet av The Mountain Goats, se Tallahassee (album).Tallahassee er hovedstaden i Florida, USA. I 2010 hadde byen 181 376 innbyggere, mens det i hele området bor ca. 367 413 mennesker. I tillegg kommer flere titusener tilreisende studenter ved byens tre universiteter.
Tallahassee ble hovedstad i Florida (som da var et territorium) i 1824.
Tallahassee er hjem til Florida State University, Florida A&M University og Tallahassee Community College.
Byens flyplass heter Tallahassee Regional Airport.


== Eksterne lenker ==
(en) Offisielt nettsted 
(en) Tallahassee, Florida – kategori av bilder, video eller lyd på Commons 
 Tallahassee hos Wikivoyage
Juristkorpset (Marinedepartementet)

Juristkorpset (Judge Advocate General's Corps, U.S. Navy) i det amerikanske Marinedepartementet er et stabskorps bestående av jurister som er offiserer i Marinen eller Marinekorpset. Korpset ledes av Generalkrigsadvokaten i Marinedepartementet, som er viseadmiral i Marinen eller generalløytnant i Marinekorpset.
Juristkorpset ble etablert 8. desember 1967 og består av 730 krigsadvokater. I tillegg kommer 30 juristoffiserer, 630 menige og rundt 275 sivilt ansatte som formelt ikke inngår i offiserskorpset.


== Se også ==
JAG (TV-serie)


== Eksterne lenker ==
Offisielt nettsted 
(en) Judge Advocate General's Corps, United States Navy – kategori av bilder, video eller lyd på Commons
Ernest Morial Convention Center

Ernest Morial Convention Center er en bygning i New Orleans, Louisiana, USA.  Den ligger 500 meter opp elva fra Canal Street på bredden av Mississippi.  Under orkanen Katrina var den det nest viktigste samlingsstedet for overlevende i byen, nest etter Louisiana Superdome.
Senteret er oppkalt etter Ernest Nathan Morial (1929 – 1989), den første svarte borgermester i byen.


== Eksterne lenker ==
(en) Morial Convention Center – kategori av bilder, video eller lyd på Commons
Lidija Skoblikova

Lidija Pavlovna Skoblikova (russisk:Лидия Павловна Скобликова) (født 8. mars 1939 i Zlatoust) er en russisk tidligere skøyteløper. Hun representerte Sovjetunionen i de olympiske vinterlekene i 1960 og 1964, der hun vant totalt seks gullmedaljer. Ingen andre skøyteløpere har greid det samme.
I OL 1960 i Squaw Valley tok hun gull på 1 500 meter (på ny verdensrekord) og 3 000 meter. 
Det store høydepunktet hennes ble OL 1964 i Innsbruck. Skoblikova vant alle fire distansene, og ble den første vinterolympieren som vant fire individuelle gull i de samme lekene. Denne rekorden sto i 16 år før den ble slått av Eric Heiden.
Skoblikova er svigermor til Natalija Polozkova som blant annet deltok i hurtigløp på skøyter i de olympiske leker i 1992, 1994 og 1998.


=== Olympiske leker ===


== Se også ==
Liste over mestvinnende vinterolympiere


== Referanser ==


== Eksterne lenker ==
(de) Lidija Skoblikova – Munzinger Sportsarchiv 
(en) Lidija Skoblikova – Olympics.com 
(en) Lidija Skoblikova – Olympic.org 
(en) Lidija Skoblikova – Olympedia 
(en) Lidija Skoblikova – Sports-Reference (OL-resultater – arkivert) 
(en) Lidija Skoblikova – databaseOlympics.com (arkivert) 
(en) Lidija Skoblikova – Speedskatingbase.eu 
(en) Lidija Skoblikova – SpeedSkatingNews.info 
(en) Lidija Skoblikova – SpeedSkatingStats.com 
(en) Lidija Skoblikova – TheSports.org 
(no) Lidija Skoblikova i Store norske leksikon
(ru) Lidija Skoblikova på Legends of Soviet Sport sportlegend.kulichki.net
(en) Sweet 16 – Profil på Lidija Skoblikova på reocities.com
Battlefield Vietnam

Battlefield Vietnam er et svensk/amerikansk førstepersonsskytespill utviklet av DICE, utgitt i mars 2004 av Electronic Arts. Battlefield Vietnam er det andre spillet i Battlefield-serien, etter Battlefield 1942, og ble etterfulgt av Battlefield 2. Spillets flerspiller-tjenere ble stengt i mai 2014 etter at GameSpy ble lagt ned.


== Oppbygning ==
Battlefield Vietnam foregår under Vietnamkrigen, og gir spilleren tilgang til våpen og kjøretøy fra begge sider av konflikten. Selv om Battlefield Vietnam inkluderer en enspillerdel, er flerspillerdelen den klart mest populære. Spilleren har tilgang til å velge mellom flere forskjellige lokasjoner, og mange av stedene man kan velge er steder der krigshandlinger faktisk har foregått eller har vært kamparenaer på film. Det er også mulig å lage sine egne baner og legge de inn i spillet.


== Mottakelse ==
Spillet ble positivt mottatt av kritikere, ifølge Metacritic.


== Referanser ==


== Eksterne lenker ==
(en) Battlefield Vietnam hos MobyGames 
(en) Battlefield Vietnam hos MobyGames 
(en) Battlefield Vietnam på Metacritic 
(en) Battlefield Vietnam på Internet Movie Database 
(en) Battlefield Vietnam hos Internet Game Database 
(en) Battlefield Vietnam hos GameSpot 
(en) Battlefield Vietnam hos IGN 
(en) Battlefield Vietnam hos GameFAQs
Ringetone

En ringetone er et sett med lyder som kommer fra telefoner når noen prøver å komme i kontakt med den. I de siste årene har det blitt populært å bestille ulike ringetoner til mobiltelefoner.


== Ringetoner på mobiltelefoner ==
På mange mobiltelefoner på slutten av 1990-tallet hadde brukeren mulighet til å velge mellom ulike forhåndsinstallerte ringetoner. Den finske Mobilteleofonprodusenten Nokia var den første som gjorde telefonene sine i stand til å motta ringetoner fra andre brukere. Dette førte til ulike SMS-baserte bestillingstjenester for ringetoner. Andre mobiltelefonprodusenter på markedet var kritiske til at Nokia hadde enerett til teknologien sin. Etterhvert som Java-baserte mobiltelefonoperativsystemer ble vanligere på markedet i årene etter 2000 ble det vanlig at alle mobiltelefonene kunne motta ringetoner. Ringetonene ble mer sofistikerte med flere lag med lyd i motsetning til de eldre Nokia-baserte med bare et lag med lyd. Etterhvert som mobiltelefonene fikk flere innebygde finesser og større datakraft og lagringsplass og større båndbredde på nettverket ble det også vanlig at mobiltelefonene kunne avspille MP3-filer som ringetone.
Man skiller i dag mellom tre ulike typer av ringetoner til mobiltelefoner:

Mono: Ringetone til eldre Nokia-modeller som kun hadde et lag med lyd.
Polyfoniske ringetoner: Ringetoner som har flere lag med lyd. Ofte en MIDI-fil.
Real: MP3 eller WAV-filer som er ekte innspillinger og ikke databaserte som de to andre typene.
Juristkorpset (US Army)

Juristkorpset (Judge Advocate General's Corps) i den amerikanske Hæren er en våpenart bestående av offiserer som også er jurister. Korpset ledes av Generalkrigsadvokaten i Hæren, som har generalløytnants grad.


== Eksterne lenker ==
(en) Offisielt nettsted
Olderdalen

Olderdalen kan vise til:

Olderdalen (Kåfjord) – et tettsted i Kåfjord kommune i Troms
Olderdalen (Trondheim) – en bydel i Trondheim
Olderdalen (Lødingen) – en dal i Lødingen kommune i Nordland
Olderdalen (Kvalsund) – en dal på øya Seiland i Kvalsund kommune i Finnmark
Oldervikdalen dal i Tromsø kommune
Olderdalen – det fiktive hjemstedet til Johan Falkbergets romanfigur Bør Børson jr
Verdenscupen i alpint 1979/80

Sesongen 1979/80 i den alpine verdenscupen startet henholdsvis 7. desember (herrer) og 5. desember (damer) i Val-d’Isère, og ble avsluttet 15. mars 1980 i Saalbach-Hinterglemm. Det ble arrangert 23 renn for herrene (7 utfor, 8 storslalåm, 8 slalåm). I tillegg kom fire kombinasjonskonkurranser. For damene ble det arrangert 24 renn (7 utfor, 8 storslalåm, 9 slalåm). Damene hadde også fire kombinasjonskonkurranser i tillegg.
Sesongens høydepunkt var OL 1980 i Lake Placid.


== Herrer ==


=== Enkeltresultater ===


==== Utfor ====


==== Storslalåm ====


==== Slalåm ====


==== Kombinasjon ====


=== Sammenlagt ===


==== Utfor ====


==== Storslalåm ====


==== Slalåm ====


== Damer ==


=== Enkeltresultater ===


==== Utfor ====


==== Storslalåm ====


==== Slalåm ====


==== Kombinasjon ====


=== Sammenlagt ===


==== Utfor ====


==== Storslalåm ====


==== Slalåm ====
Juristkorpset (USAF)

Juristkorpset (Judge Advocate General's Corps) i den amerikanske Flyvåpenet er en avdeling bestående av militære jurister. Korpset ledes av Generalkrigsadvokaten i Flyvåpenet, som har generalløytnants grad.
Juristavdelingen ble etablert 25. januar 1949 og består av 1300 krigsadvokater, 300 sivile advokater, 1000 menige advokatsekretærer og 600 andre sivilt ansatte.


== Eksterne lenker ==
Offisielt nettsted
Flói

Flói var en dverg fra J.R.R. Tolkiens Midgard. Han var en av dvergene som var med i Balins følget, som dro tilbake til Moria for å vinne det tilbake. Følget dro fra Erebor i år 2989 i T.T.. Andre dverger i dette følget var blant annet: Lóni, Óin, Ori, Frár og Náli. Det er ikke sikkert når han døde, men det er antakelig en gang mellom årene 2989 og 2994.
Frár

Frár var en dverg fra J.R.R. Tolkiens Midgard. Han var en av dvergene som var med i Balins følget, som dro tilbake til Moria for å vinne det tilbake. Følget dro fra Erebor i år 2989 i T.T.. Andre dverger i dette følget var blant annet: Flói, Óin, Ori, Lóni og Náli. Det er ikke sikkert når han døde, men det er antakelig en gang mellom årene 2989 og 2994.
Náli

Náli var en dverg fra J.R.R. Tolkiens Midgard. Han var en av dvergene som var med i Balins følget, som dro tilbake til Moria for å vinne det tilbake. Følget dro fra Erebor i år 2989 i T.T.. Andre dverger i dette følget var blant annet: Flói, Óin, Ori, Lóni og Frár. Det er ikke sikkert når han døde, men det er antakelig en gang mellom årene 2989 og 2994.
Nár

Nár var en dverg fra J.R.R. Tolkiens Midgard. Han var en av dvergene som var med i Thrórs følget, som dro tilbake til Moria for å vinne det tilbake i 2790 i T.T.. Forsøket var helt mislykket. Thrór ble drept av orken Azog, og dette ble begynnelsen av krigen mellom dverger og orker.
Riddu Riđđu

Riddu Riđđu Festivála er en årlig musikk- og kulturfestival som avholdes i Olmmáivággi/Manndalen i Gáivuona suohkan/Kåfjord kommune i Nord-Troms. Riddu Riđđu ble startet i 1991 av Gáivuona Sámenuorat med mål om å synliggjøre, utfordre og utvikle samers og andre urfolks kultur og identitet. På denne festivalen møtes ikke bare folk fra Nord-Norge, men urfolk fra hele verden. Riddu Riđđu betyr «liten storm på kysten» (riddu: kyst, riđđu: liten storm)  på nordsamisk.
Festivalprogrammet består av utendørs musikkonserter, teater, seminarer, kurs, barnefestival, kunstutstillinger, filmprogram, ungdomsprogram og litteraturprogram. Riddu Riđđu har over tid stabilisert seg på et publikumstall på 7000 over tre dager.Riddu Riđđu fikk i 2009 status som knutepunktfestival og et statstilskudd fra Kultur- og kirkedepartementet på 1 500 000 kroner årlig. I forbindelse med dette ble det gjennomført en organisasjonsendring i 2010, og aksjeselskapet Riddu Riđđu Festivála (RRFAS) ble stiftet 1. januar 2010. Før den tid var det Riddu Riđđu searvi som sto som arrangør. Knutepunktordningen ble avviklet i 2015, og Riddu Riđđu har siden søkte treårig støtte fra Kulturrådet. Festivalen har 4 fast ansatte (1.1.2018). I tillegg kommer rundt 120 helårsstab, som også er eiere av aksjeselskapet RRFAS og 200 frivillige som hjelper til under festivalavvikling. 
Festivalsjef er Sandra Márjá West og produsent er Alice Marie Jektevik. Styret ledes av Christina Henriksen.
Scenen til Riddu Riđđu festivalen er tegnet av Alf Magne Salo. Artister som har spilt på Riddu Riđđu er blant andre: Mari Boine, Buffy Sainte-Marie, Tanya Tagaq, A tribe called red, Angelique Kidjo, Isák, Inga Juuso, Baker Boy, Yothu Yindi, Huun-Huur-Tu, Duolva Duottar, Ingor Ánte Áilo Gaup, Gåte, Wimme Saari, DJ Shub, Sainkho Namtchylak, Chirgilchin, Adjágas, Arvvas, Niko Valkeapää, Tinariwen, Huun-Huur-Tu, Transjoik, Anneli Drecker, Karlsøy Prestegaard, Hedningarna, Nils-Aslak Valkeapää, Per Ivars Orkester, Hangface, Englebarn og Turdus Musicus.Festivalen ble åpnet av Dronning Sonja i 2016. I 2017 sto daværende kulturminister Trine Skei Grande for åpningen.


== Referanser ==


== Eksterne lenker ==
Offisielt nettsted 
(se) Offisielt nettsted 
(en) Offisielt nettsted 
(en) Riddu Riđđu – kategori av bilder, video eller lyd på Commons 
http://www.facebook.com/ridduriddu
Allerdale

Allerdale er et administrativt distrikt i Cumbria, England. Administrasjonssenteret er Workington. Navnet Allerdale er hentet fra en gammel region i området. 
Distriktet ble opprettet 1. april 1974 ved at bydistrikene Workington, Maryport, Cockermouth og Keswick og landdistriktene Cockermouth og Wigton ble slått sammen. Distriktet dekker et areal på 1241,58 km² og hadde 96 422 innbyggere i 2011.


== Steder i distriktet ==
Cockermouth
Keswick
Maryport
Workington


== Referanser ==


== Eksterne lenker ==
Offisielt nettsted 
(en) Borough of Allerdale – kategori av bilder, video eller lyd på Commons
Frór

Frór var en dverg fra J.R.R. Tolkiens Midgard. Han var av Durins folk. Han ble drept sammen med sin far, kong Dáin I, av en drage i Ered Mithrin. Derfor var det hans bror, Thrór, som overtok kongetittelen av Durins folk, og han grunnla kongeriket Erebor, kongeriket under fjellet. Likevel var det mange dverger som fulgte Frór og hans yngre bror Grór til Jernhøene
Ragman-rullene

Ragman-rullene (engelsk: Ragman Roll) refererer til en historisk pakt i form av et dokument mellom Skottland og England i 1296 hvor kong Edvard I av England krevde at de skotske adelsmenn skulle sverge troskap til ham, hvilket de gjorde.


== Bakgrunn ==
Etter at den unge dronning Margaret, «Jomfruen av Norge», døde i 1291, kom de flere krav på den skotske krone. På den tiden, på grunn av flere ekteskapelige allianser, hadde Norge, Skottland og England diplomatiske forhold. Da det ble klart at Skottland ikke maktet å komme til enighet uten at det ville oppstå krig mellom klanene, innbyrdes borgerkrig, ble kong Edvard I av England invitert til høre de enkelte krav og fungere som upartisk dommer i den skotske tvisten.
Da de involverte skotske adelige møtte kong Edvard ved Norham on Tweed, insisterte den engelske kongen at de skulle sverge og signere en pakt med ham. Med seg hadde han en mektig hær i ryggen. Kong Edvard var nervøs for å gjøre et upopulært valg og bidra til et skotsk opprør, men han tok også aktiv fordel av den politiske ustabiliteten i Skottland til fremme engelske interesser.
Det dokumentet som ble signert av de fleste adelsmennene er blitt betegnet som det første og det minste av Ragman-rullene. John Balliol verget seg mot kong Edvards krav, men den engelske kongen gikk da til krig og beseiret skottene ved slaget ved Dunbar. Han fortsatte gjennom Skottland og stjal noen viktige skotske gjenstander som den skotske krone, det skotske arkiv, og ikke minst Skjebnesteinen (Stone of Destiny), som alle skotske konger tradisjonelt har blitt kronet på sine de eldste tider, 
Den 28. august 1296 kalte kong Edvard igjen til seg de skotske adelige og krevde igjen at de sverget troskap og signere en ny Ragman-rull.


== Den andre rullen ==
Da adelsmennene gjorde dette trykket de deres vokssegler til pergamentet og festet deres ordensbånd til dette. Pergamentet ble signert av de fleste av de ledende skotter, blant annet Robert Bruce, den 6. herre av Annandale, hans sønn, den 2. jarl av Carrick, og William Wallaces onkel, Reginald de Crauford. Det var bortimot 2000 signaturer i alt på pergamentet og skapte således et verdifullt dokument for framtidens forskere.
Av disse opptegnelsene har to kopier blitt bevart i munkeklosteret i Westminster (nå i Record Office, London). En annen kopi ble oppvart i sin original i Tower of London (nå også Record Office, London). Den siste opptegnelsen ble også ført til Tower of London (nå i Record Office, London).  


== Hva betyr Ragman? ==
Hva ordet «Ragman» betyr og hva det er avledet av har aldri blitt tilfredsstillende forklart, men man har undret på om det kan være avledet av de ulike ordensbåndene som var festet til seglene. Et annet forslag er at navnet er avledet fra en tidligere opptegnelse samlet i den hensikt for pavelig skattelegging av en mann kalt Ragimunde, et navn som senere ble forvansket eller korrumpert til Ragman. Navnet «ragman roll» har overlevd i det engelsk hverdagsuttrykket «rigmarole» som betyr ‘vidløftig’; ‘springende’, ‘usammenhengende uttalelse’.


== Eksterne lenker ==
Ragman Rolls Of 1296 and 1291
Ragman Rolls – Index Page
On the Ragman's Roll
Thrór

Thrór (2542 T.T.-2790) var en dverg fra J.R.R. Tolkiens Midgard. Han var av konge av Durins folk og overtok tronen da hans far, kong Dáin I, ble drept av en drage i Ered Mithrin. Han var bror av Frór, som døde sammen med sin far, og Grór. Hans to brødre dro med mange dverger til Jernhøene. I 2790 dro han sammen med Nár til Moria for å gjenvinne det, men forsøket misslyktes helt, og han ble drept av orken Azog. Dette ble begynnelsen på krigen mellom dverger og orker.  Thrór var den første kongen som levde i eksil: etter at dragen drepte Dáin I og Frór, og bare en del av Durins folk fulgte Thrór til Erebors miner, og den andre delen dro til Jern høene under Grór.
Navnet Thrór har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.
Frerin

Frerin var en dverg fra J.R.R. Tolkiens Midgard.  Han var den andre sønnen av kong Thráin II, og var en yngre bror av Thorin Eikenskjold. Lite er kjent om ham unntatt at han omkom i en ung alder da han ble med i Slaget av Azanulbizar i det siste slaget av krigen mellom dverger og orker, under østveggen av Khazad-dûm.
Thráin I

Thráin I eller Thráin den gamle var en dverg fra J.R.R. Tolkiens Midgard. Han var sønn av kong Náin I, og ble født i år 1934 T.T. mens Durins folk ennå holdt til i Khazad-dûm, og etterfulgte sin far som konge av Durins folk i år 1981 da hans far ble drept av Durins bane. Etter at hans far var blitt drept av Balrogen, akkurat som Thráins farfar ,Durin VI, før ham, flyktet Thráin sammen med de overlevende av Durins folk, til Erebor som han grunnla i år 1999 i det tredje tideverv. Han døde i år 2190, og ble etterfulgt som konge av sin sønn Thorin I.